U izgradnji LNG terminala na Krku neće sudjelovati Katar. Iako su se u Vladi nadali kako bi emir Hamad al-Tani mogao odriješiti kesu njegova konačna odluka je da od toga neće biti ništa…

Ministar gospodarstva Ivan Vrdoljak izjavio je kako Katarani žele biti glavni dobavljači plina, ali ne i da svojim novcem sudjeluju u investiciji.

“U potrazi smo za investitorom koji će sudjelovati u izgradnji terminala i u trading kompaniji. Kad ga nađemo, izgradnja LNG neće biti upitna”, rekao je Vrdoljak na konferenciji u Banskim dvorima posvećenoj investicijama.

Podsjetimo kako je u studenom prošle godine Dohu podsjetilo hrvatsko izaslanstvo čiji je gospodarski dio vodio tadašnji prvi potpredsjednik Vlade Radimir Čačić.

Tad je s Kataranima dogovorena isporuka plina, ali i Čačić je rekao kako su oni iskazali interes za sudjelovanjem u izgradnji.